එහි සභාපති නිතීඥ නිමල් පුංචිහේවා සදහන් කළේ පසුගියදා පාර්ලිමේන්තුවට ඉදිරිපත් කරන ලද ඡන්ද හිමි නාමලේඛණ සංශෝධන පනත් කෙටුම්පත මගින් අදාල ඇමුණුම් මැතිවරණයක් අවස්ථාවේදි පිලිගන්නා ආකාරයෙන් සංශෝධනය කෙරෙන බවයි.වාර්ෂිකව ඡන්ද හිමි නාම ලේඛනය සකස් කිරීමේදි අවසන් දිනයෙන් පසු වයස අවුරුදු 18 සම්පූර්ණ වන තරුණයින්ට එම ලේඛණය සඳහා ඇතුලත් වීමේ ගැටලුවක් පවතින බැවින් අදාල තීරණය ගෙන ඇති බවයි මැතිවරණ කොමිසමේ සභාපතිවරයා වැඩිදුරටත් සදහන් කළේ.ඒ අනුව නව සංශෝධණය මගින් ප්‍රධාන ජන්ද හිමි නාමලේඛණය සකස් කිරීමෙන් පසු වයස අවුරුදු 18 සම්පූර්ණ වන පුද්ගලයන්ට අදාල ලේඛණයට ඇතුළත්ව ඡන්දය භාවිතා කිරීමේ හැකියාව පවතින බවද මැතිවරණ කොමිසමේ සභාපති නිතීඥ නිමල් පුංචිහේවා හිරු ප්‍රවෘත්ති අංශයට වැඩිදුරටත් අදහස් දක්වමින් කියා සිටියා.මේ අතර, වාර්ෂික විගණන වාර්තා ඉදිරිපත් නොකල දේශපාලන පක්ෂ 2ක් සම්බන්ධයෙන් ඉදිරියේදි රැස්වීමකදී තීරණයක් ගන්නා බව මැතිවරණ කොමිසම පවසනවා.එහි සභාපති නිතීඥ නිමල් පුංචිහේවා ප්‍රකාශ කළේ විගණන වාර්තා ඉදිරිපත් නොකිරීම සම්බන්ධයෙන් පසුගිය 22 වනදා කොමිසම හමුවට අදාල දේශපාලන පක්ෂ දෙක ඇතුළු දේශපාලන පක්ෂ 4ක් කැඳවා තිබු බවයි.